पाएं अपने शहर की ताज़ा ख़बरें और फ्री ई-पेपरडाउनलोड करें
सांपला. सांपला बाईपास स्थित सर छोटूराम पॉलीटेक्निक संस्थान में चल रहीं वार्षिक परीक्षाओं में जमकर नकल हुईं। बुधवार को सेंटर में दूसरे के स्थान पर परीक्षा देते तीन फर्जी परीक्षार्थी पकड़े गए। बाद में उन्हें छोड़ दिया गया। देर शाम तक किसी के खिलाफ कोई कार्रवाई नहीं की गई।
बुधवार दोपहर बाद प्रथम समेस्टर के री-अपीयर विद्यार्थियों की विज्ञान विषय की परीक्षा रही। ड्यूटी पर तैनात शिक्षकों ने कई परीक्षार्थियों पर फर्जी होने का शक हो गया। सभी विद्यार्थियों के फोटो का मिलान किया तो तीन युवक फर्जी पाए गए। घटना की सूचना पुलिस को दी गई।
शिक्षकों ने तीनों फर्जी परीक्षार्थियों को पुलिस के हवाले कर दिया। बताया गया कि पकड़े गए फर्जी परीक्षार्थियों में एक झज्जर, दूसरा बहादुरगढ़ और तीसरा कॉलेज में ही पढ़ने वाला छात्रा रहा। पुलिस ने शाम साढ़े पांच बजे बेरी मार्ग पर किराए पर रह रहे
विद्यार्थियों के कमरों पर भी छापामार कार्रवाई की।
असली परीक्षार्थी नहीं दे पाएंगे परीक्षा
कॉलेज ने उन विद्यार्थियों की पहचान कर ली है जिनके स्थान पर फर्जी छात्र परीक्षा देते पाए गए। कॉलेज कमेटी ने तीनों विद्यार्थियों की सूचना प्राचार्य ललित वर्मा को दे दी है। उधर, परीक्षा केंद्र पर ड्यूटी दे रहे उप निरीक्षक राजकुमार ने बताया कि तीनों विद्यार्थियों को आगामी परीक्षाओं के लिए भी निष्कासित कर दिया गया है। इसकी सूचना उनके अभिभावकों को दे दी है।
कहां गए फर्जी परीक्षार्थी ?
उप निरीक्षक राजकुमार ने बताया कि तीन विद्यार्थी दूसरे की जगह पर परीक्षा देते पकड़े गए। पुलिस को मौके पर बुलाकर आरोपियों को उनके हवाले कर दिया है। अब पुलिस क्या कार्रवाई करती है, यह उन्हें पता नहीं। जब पुलिस से फर्जी परीक्षार्थियों के पकड़े जाने की जानकारी ली गई तो उनका कहना रहा कि कॉलेज की तरफ से कोई लिखित शिकायत नहीं मिली। उन्होंने कोई विद्यार्थी नहीं पकड़ा। ऐसे में पूरे मामले में मिलीभगत से इंकार नहीं किया जा सकता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn